**OSNOVNA ŠKOLA JURE FILIPOVIĆA BARBAN**

**Barban 150, 52207 Barban**

[**ured@os-barban.skole.hr**](mailto:ured@os-barban.skole.hr)

KLASA: 400-01/24-01/05

URBROJ: 2168-3-01/1-24-1

**Barban, 09.07.2024**

**OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA ZA RAZDOBLJE 01.01.-30.6.2024. GODINE**

**NAZIV PRORAČUNSKOG KORISNIKA**

Osnovna škola Jure Filipovića Barban

**SAŽETAK DJELOKRUGA RADA**

Osnovna škola Jure Filipovića Barban obavlja djelatnost osnovnog obrazovanja djece u javnoj ustanovi. Škola ostvaruje programe na temelju Godišnjeg plana i programa rada škole i Školskog kurikuluma, a u skladu sa Zakonom o ustanovama, Zakonom o odgoju i obrazovanju u osnovnoj školi, Statutom škole i Provedbenim programom Istarske županije za razdoblje 2022.-2025. godine. U školskoj godini 2023./2024. Školu pohađa ukupno 139 učenika. Osnivač škole je Istarska županija.

Odgojno-obrazovni programi realiziraju se u petodnevnom radnom tjednu izvodeći sve oblike nastavnoga i izvannastavnoga rada u jednoj smjeni, produženi boravak od 12.00 do 17.00 te se u prostorima škole u popodnevnoj smjeni odvija rad dislociranih odjela Glazbene škole Ivana Matetića Ronjgova iz Pule.

**OBRAZLOŽENJE OPĆEG DIJELA**

Sukladno članku 30. novog Pravilnika o polugodišnjem i godišnjem izvještaju o izvršenju proračuna i financijskog plana ( NN 85/2023) proračunski korisnici dužni su uz izvještaj izraditi i dostaviti obrazloženje općeg dijela izvještaja o izvršenju financijskog plana.

U ovom obrazloženju daje se slika izvršenja financijskog plana za razdoblje kroz obrazloženje ostvarenja prihoda i rashoda, prenesenog manjka, odnosno viška iz prehodne godine i viška odnosno manjka za prijenos u sljedeće razdoblje; obrazloženje Računa financiranja i obrazloženja o stanju novčanih sredstavana početku i na kraju izveštajnog razdoblja.

Škola je u izvještajnom razdoblju ostvarila prihode poslovanja u iznosu od 513.203,38 eura, rashode poslovanja u iznosu od 525.339,06 eura i rashode za nabavu nefinancijske imovine u iznosu od 5.036,61 eura; u ukupnom iznosu ostvareni rashodi iznose 530.375,67 eura. Indeks izvršenja prihoda u odnosu na tekući plan iznosi 45,429%. Ukupni ostvareni rashodi iznose 46,44 % u odnosu na tekući plan.

Manjak tekućeg razdoblja iznosi 17.172,29 eura od čega se najveći dio (16.771,60 eura) odnosi na sredstva primljena 01.07. od osnivača za prijevoz učenika čiji troškovi terete navedeno razdoblje. Višak poslovanja iz 2023 godine iznosi 12.138,25 eura što ukupno predstavlja manjak od 5.034,04 koji će biti pokriven u sljedećem obračunskom razdoblju.

*Sažetak 2024.g.*

|  |  |
| --- | --- |
| u EUR | Izvršenje  01.01.-30.6.2024. |
| **Prihodi ukupno** | **513.203,38** |
| Prihodi poslovanja | 513.203,38 |
| Prihodi od prodaje nefinancijske imovina | 0,00 |
| **Rashodi ukupno** | **530.375,67** |
| Rashodi poslovanja | 525.339,06 |
| Rashodi za nabavu nefinancijske imovine | 5.036,61 |
| **Razlika – manjak** | **17.172,29** |
| Ukupan donos viška iz prethodne godine | 12,138,25 |
| **Manjak koji će se pokriti** | **5.034,04** |

Izvori financiranja za realizaciju redovne djelatnosti škole u 2024. godini činila su sredstva iz državnog proračuna (pomoći ministarstva nadležnog za obrazovanje i drugih ministarstava), decentralizirana i namjenska sredstva Istarske županije, vlastiti prihodi, donacije, sredstva – pomoći Općine Barban i prihodi po posebnim propisima (sufinanciranje usluga, ostali namjenski prihodi).

Prihodima Ministarstva znanosti i obrazovanja financiraju se rashodi za zaposlene i ostala materijalna prava za zaposlene, nabava udžbenika za učenike i financiranje prehrane. Od siječnja 2023. godine Ministarstvo osigurava besplatnu prehranu (marendu) za sve učenike.

Pomoći od inozemstva i od subjekata unutar općeg proračuna (skupina 63) su u razdoblju od 1.1.2024.-30.06.2024. ostvareni u iznosu od 374.525,95 eura. Izvor financiranja su sredstva Europske unije (izvor 51) za projket MOZAIK 6, Ministarstva (53) i Općine za proračunske korisnike (55). Pomoćima Općine Barban sufinanciraju se plaće učitelja u produženom boravku, troškovi robotike, terenske nastave inabava dugotrajne imovine (trimer).

Prihodima decentraliziranih i namjenskih sredstava Istarske županije financiraju se redovna djelatnost – minimalni standard, materijalni rashodi po stvarnom trošku, materijalni troškovi iznad standarda (prijevoz učenika, energenti, zdravstveni pregledi, premije osiguranja imovine i zaposlenih, projekt Zavičajna nastava, financiranje pomoćnika u nastavi za učenike s poteškoćama – projekt Mozaik, pomoćnik u nastavi izvan projekta Mozaik, financiranje škoslkog psihologa, održavanje školske zgrade, županijska natjecanja). Počevši od školske godine 2023/2024. osnivač sufinancira i plaće učitelja u produženom boravku u omjeru 50:50 s Općinom Barban kada se umanje sredstva koje sufinanciraju roditelji. Prihodi iz proračuna Istarske županije (skupina 67) odnose se na opće prihode i primitke (izvor 11) i na decentralizirana sredstva (izvor 48). Ukupno su ostvareni prihodi u iznosu od 117.984,84 eura odnosno 43,80% od tekućeg plana.

Ostale prihodi čine vlastiti prihodi (zakup dvorane) i donacije te prihodi po posebnim propisima (sufinaciranje produženog boravka, časopisa, terenske nastave i dr.) Prihodi za posebne namjene (skupina 65 -izvor financiranja 47) odnose se na prihode sufinancirane od strane roditelja i oni su ostvareni u iznosu 15.003,56 eura što iznosi 58,61% planiranih prihoda za 2024 godinu. Prihodi od prodaje proizvoda i robe te pruženih usluga i prihodi od donacija (skupina 66) odnose se na vlastite prihode od najma školskog prostora i prodaje proizvoda učeničke zadruge Smokvenjak ( izvor 32) te prihode od donacija (izvor 62) u ukupnom iznosu od 5.689,03 eura.

Na dan 01. siječnja 2024 godine stanje novčanih sredstava iznosilo je 14.512,99 eura, dok je na dan 30.06.2024. iznosilo 10.603,87 eura. Računi su podmireni prema dospjelosti, osim računa za prijevoz učenika koji je podmiren 2.07. nakon uplate sredstava od osnivača.

**OBRAZLOŽENJE POSEBNOG DIJELA**

U nastavku se opisuju ostvareni programi, aktivnosti i projekti škole, zajedno s pripadajućim ciljevima i pokazateljima uspješnosti. Ciljevi su usklađeni sa strateškim dokumentom Provedbeni program Istarske županije 2022.-2025.

1. **PROGRAM 2101: REDOVNA DJELATNOST OSNOVNIH ŠKOLA – MINIMALNI STANDARD**
   1. AKTIVNOST A210101: MATERIJALNI RASHODI OŠ PO KRITERIJIMA

Redovna djelatnost škola financirana je iz decentraliziranih sredstava IŽ iz koje se financiraju materijalni i financijski rashodi, rashodi za materijal i dijelove za tekuće i investicijsko održavanje, usluge tekućeg i investicijskog održavanja. Izračun mjesečne dotacije provodi se na temelju izračuna po broju učenika (5,04 eura po učeniku), po broju razrednih odjela (39,82 eura po odjelu) i za ustanovu (265,45 eura po građevini). Sredstva se troše namjenski i to samo za financiranje materijalnih i financijskih rashoda (prema ekonomskoj klasifikaciji) nužnih za realizaciju nastavnog plana i programa.

* 1. AKTIVNOST A210102 MATERIJALNI RASHODI OŠ PO STVARNOM TROŠKU

U ovoj aktivnosti planirani su materijalni rashodi škole po stvarnom trošku, a odnose se na zdravstvene preglede djelatnika. Troškovi se podmiruju iz decentraliziranih sredstava IŽ.

* 1. AKTIVNOST A210103 MATERIJALNI RASHODI OŠ PO STVARNOM TROŠKU - DRUGI IZVORI

Ovom aktivnošću obuhvaćeno je financiranje dijela troškova za energente i ostalih materijalnih troškova iz vlastitih prihoda škole.

* 1. AKTIVNOST A210104 PLAĆE I DRUGI RASHODI ZA ZAPOSLENE OŠ

Aktivnost se odnosi na troškove plaća, ostale rashodi za zaposlene (prigodne nagrade i pomoći), doprinose iz i na plaću, naknade za prijevoz, rad na terenu i odvojeni život, a podmiruju se iz državnog proračuna, odnosno nadležnog ministarstva za obrazovanje.

CILJ USPJEŠNOSTI (mjere iz Provedbenog programa IŽ 2022-2025)

2.1.2. Osiguranje i poboljšanje dostupnosti obrazovanja djeci i roditeljima/starateljima – za aktivnosti A210101, A210102, A210103

2.1.8. Osiguranje kvalitetnog odgojno obrazovnog kadra i suradnje ključnih aktera – za aktivnost A210104

Ciljevi su ostvareni.

POKAZATELJ USPJEŠNOSTI

za mjeru 2.1.2.

|  |  |  |  |  |
| --- | --- | --- | --- | --- |
| **pokazatelj rezultata** | **početna vrijednost** | **ciljna vrijednost 2024.** | **OSTVARENO 1-6/2024** | |
| Pokrivanje materijalnih troškova potrebnih za nesmetano odvijanje nastavnog procesa | 15.711,24 eura | kontinuirano |  | 10.058,47 eura |
| Pokrivanje troškova prijevoza učenika, zdravstvenih pregleda radnika | 183.697,17 eura | kontinuirano |  | 90.580,50 eura |

POKAZATELJ USPJEŠNOSTI

za mjeru 2.1.8.

|  |  |  |  |  |
| --- | --- | --- | --- | --- |
| **pokazatelj rezultata** | **početna vrijednost – broj zaposl.** | **ciljna vrijednost 2024.** | **OSTVARENO 1-6/2024** | |
| Redovita isplata plaća i ostalih rashoda za zaposlene - riznica | 38 | 38 |  | 40 |

1. **PROGRAM 2102: REDOVNA DJELATNOST OSNOVNIH ŠKOLA – IZNAD STANDARDA**
   1. AKTIVNOST A210201 MATERIJALNI RASHODI OŠ PO STVARNOM TROŠKU IZNAD STANDARDA

Aktivnost Materijalni rashodi OŠ po stvarnom trošku iznad standarda obuhvaća financiranje troškova energenata (električna energija, lož ulje i plin), troškova osiguranja imovine i osoba, troškova tekućeg održavanja radi neometanog odvijanja nastavnog procesa te troškove prijevoza učenika. Sredstva se osiguravaju iz županijskog proračuna.

CILJ USPJEŠNOSTI (mjere iz Provedbenog programa IŽ 2022-2025)

2.1.2. Osiguranje i poboljšanje dostupnosti odgoja i obrazovanja djeci i njihovim roditeljima

Cilj je ostvaren.

POKAZATELJ USPJEŠNOSTI

za mjeru 2.1.2.

|  |  |  |  |  |
| --- | --- | --- | --- | --- |
| **pokazatelj rezultata** | **početna vrijednost** | **ciljna vrijednost 2024.** | **OSTVARENO 1-6-2024** | |
| Pokrivanje troškova energenata, prijevoza učenika, troškova usluga održavanja i premije osiguranja za nesmetano odvijanje nastavnog procesa | 183.697,17 eura | 183.697,17 eura |  | 90.580,50 eura |

1. **PROGRAM 2301 i 2302: PROGRAMI OBRAZOVANJA – IZNAD STANDARDA**
   1. AKTVNOST A230102: ŽUPANIJSKA NATJECANJA

Županijska natjecanja odnose se na financiranje prijevoza učenika na natjecanjima znanja i sportskim natjecanjima na županijskoj razini. Troškovi se financiraju sredstvima Istarske županije i Sportskog saveza IŽ.

* 1. AKTIVNOST A230104: POMOĆNICI U NASTAVI

Pomoćnici u nastavi je aktivnost financirana od Istarske županije , a odnosi se na pomoćnika u nastavi izvan projekta MOZAIK koji se financira od siječnja 2024. godine.

* 1. AKTIVNOST A230106: ŠKOLSKA KUHINJA

Polaznici produženog boravka koriste ručak koji financiraju roditelji-skrbnici u iznosu od 1,80 eura po obroku.

* 1. AKTIVNOST A230107: PRODUŽENI BORAVAK

Produženi boravak neobvezan je oblik odgojno-obrazovnog rada namijenjen učenicima razredne nastave koji se provodi izvan redovite nastave i ima svoje pedagoške, odgojne, zdravstvene i socijalne vrijednosti. Program produženog boravka provodi se dugi niz godina. U novoj školskoj godini organizirane su 2 heterogene grupe učenika u produženom boravku.

Učenici su u rad produženog boravka uključeni na bazi ugovora koji roditelji-skrbnici sklapaju početkom nastavne godine na vrijeme od 10 mjeseci po cijeni 27,00 odnosno 35,00eur mjesečno čime se sufinanciraju plaće učitelja u produženom boravku. Trenutno uslugu produženog boravka koristi 32 učenika.

Ostatak troškova plaća učitelja u produženom boravku financiraju Iž i Općina Barban u omjeru 50%:50%.

* 1. AKTIVNOST 230112: ROBOTIKA

Robotika je namjenski prihod koji financira Općina Barban, a odnosi se na natjecanje učenika u robotici kao prateća manifestacija poznate Trke na prstenac.

* 1. AKTIVNOST 230116: ŠKOLSKI LIST, ČASOPISI I KNJIGE

Nadležno ministarstvo za obrazovanje financira nabavu udžbenika za sve učenike osnovne škole.

* 1. AKTIVNOST 230119:NAGRADE ZA UČENIKE

Nagrade učenika su namjenski prihodi Općine Barban namijenjen učenicima koji su postigli najbolji uspjeh tijekom školovanja.

* 1. AKTIVNOST A230163: IZLETI I TERENSKA NASTAVA

Izleti i terenska nastava odnose se na financiranje troškova izleta i terenske nastave od strane roditelja; Općine Barban za učenike bez jednog roditelja ili od nadležnog Ministarstva za učenike pripadnike nacionalnih manjina.

* 1. AKTIVNOST A230170 UČENIČKA ZADRUGA

Učenička zadruga obuhvaća prihode učeničke zadruge „Smokvenjak“. Učenici svojim radovima sudjeluju na raznim eventima u lokalnoj zajednici.

* 1. AKTIVNOST A230184: ZAVIČAJNA NASTAVA

Ideja o Zavičajnoj nastavi na području Istarske županije te njena implementacija u predškolske i školske ustanove inicirana je s ciljem očuvanja istarskih posebnosti, bogate multikulturalnosti, povijesti i tradicije. Voljeti svoj kraj uči se od malih nogu, što je i polazišna točka samog projekta koji djecu želi upoznati sa šarolikim multikulturnim istarskim identitetom, njenom tradicijom, običajima i poviješću. Sredstva za troškove provedbe projekta osigurava osnivač.

* 1. AKTIVNOST A230199: ŠKOLSKA SHEMA

Školska shema odnosi se na financiranje Agencije za plaćanja u poljoprivredi, ribarstvu i ruralnom razvoju svježeg voća, mlijeka i mliječnih proizvoda za svu djecu osnovne škole.

* 1. AKTIVNOST 230202: GRAĐANSKI ODGOJ

Građanski odgoj i obrazovanje (GOO), kao izvannastavna aktivnost za učenike viših razreda, područje je odgoja i obrazovanja kojim se kod učenika i učenica razvijaju znanja, sposobnosti i vještine demokratske vrijednosti i stavovi, važni za odgovorno i aktivno sudjelovanje u društvu. Učiteljice koje provode program prošle su cjelovitu edukaciju svih područja GOO-a. Uvođenje ovog programa pokrenula je Istarska županija u školskoj godini 2018/2019. u našoj i još deset škola kao eksperimentalni program u izvannastavnoj aktivnosti. U ovoj školskoj godini program provodi većina škola.

* 1. AKTIVNOST 230203: MEDNI DAN

Program školskog mednog dana i promocije hrvatskih pčelara u organizaciji je Agencije za plaćanje u poljoprivredi, ribarstvu i ruralnom razvoju. Na dan Sv. Ambrozija, zaštitnika pčela i pčelara, nastavnici putem edukativne slikovnice i edukativne prezentacije prilagođene dobi djece prvog razreda, održavaju radionice za djecu o važnosti i značaju pčelarstva.

* 1. AKTIVNOST 230208: PREHRANA ZA UČENIKE U OŠ

Radi se aktivnosti koja je započela u siječnju 2023. godine, a odnosi se na osiguravanje besplatne prehrane - marende za sve učenike OŠ. Sredstva se doznačuju iz državnog proračuna (MZO), do 1,33 eur po obroku/učeniku dnevno. Planirani su rashodi po realnoj procjeni ostvarenja istih koji služe za financiranje prehrane učenika dok borave u školi u skladu s propisanim normativima koje donosi ministarstvo nadležno za zdravstvo. Tjedni jelovnik objavljuje se na web stranici škole. U cilju očuvanja zdravlja učenika u školi se svakodnevno spremaju kuhani obroci. Prehrana se poslužuje u blagovaonici i holu škole.

* 1. AKTIVNOST 230211: ŠKOSLKI PSIHOLOZI

Za ovu aktivnost se sredstva osiguravaju iz županijskog proračuna, a koristi se za financiranje škoslkog psihologa kojeg je škola dobila na pola radnog vremena.

CILJ USPJEŠNOSTI (mjere iz Provedbenog programa IŽ 2022-2025)

2.1.2. Osiguranje i poboljšanje dostupnosti obrazovanja djeci i roditeljima/starateljima – za aktivnosti A230106, A230107, A230112, A230116, A230119, A230130, A230202, A230208, A230211

2.2.6. Unaprjeđenje programa prevencije i ranog otkrivanja bolesti – za aktivnost A230203 (Medni dan) i A230208 (Prehrana za učenike)

4.1.1. Razvoj zavičajnog identiteta – za aktivnost A230184 (Zavičajna nastava)

Ciljevi su ostvareni.

POKAZATELJ USPJEŠNOSTI

za mjeru 2.1.2.

|  |  |  |  |  |
| --- | --- | --- | --- | --- |
| **pokazatelj rezultata** | **početna vrijednost – broj učenika** | **ciljna vrijednost 2024.** | **OSTVARENO 1-6-2024** | |
| Broj učenika koji ostvaruju visoke rezultate na županijskim natjecanjima | 4 | 4 |  | 4 |
| Broj učenika koji koriste uslugu školske prehrane, priprema zdravih obroka | 130 | 139 |  | 136 |
| Broj učenika koji koriste uslugu produženog boravka | 30 | 30 |  | 32 |
| Osiguravanje besplatnih udžbenika | 136 | 139 |  | 139 |
| Nagrade za učenike | 5 | 5 |  | 7 |
| Provođenje nastave građanskog odgoja – projekt koji se provodi s učenicima viših razreda | 17 | 20 |  | 20 |

za mjeru 4.1.1.

|  |  |  |  |  |
| --- | --- | --- | --- | --- |
| **pokazatelj rezultata** | **početna vrijednost** | **ciljna vrijednost 2024.** | **OSTVARENO 1-6/2024** | |
| Broj učenika koji sudjeluju u projektu Zavičajna nastava (poticanje suradnje među učenicima, inovativnosti, kreativnosti, poduzetništva, korištenje IT tehnologije itd) | 136 | 139 |  | 139 |

1. **PROGRAM 2401: INVESTICIJSKO ODRŽAVANJE OSNOVNIH ŠKOLA**
   1. AKTIVNOST A240101: INVESTICIJSKO ODRŽAVANJE OSNOVNIH ŠKOLA

Decentraliziranim sredstvima i sredstvima iznad standarda iz proračuna IŽ financira se investicijsko i tekuće održavanje škola.

CILJ USPJEŠNOSTI (mjere iz Provedbenog programa IŽ 2022-2025)

2.1.1. Izgradnja, rekonstrukcija, dogradnja i opremanje osnovnih i srednjih škola, te učeničkih domova

Cilj je ostvaren.( saniran dio prozora, popravak krov hola).

POKAZATELJ USPJEŠNOSTI

|  |  |  |  |  |
| --- | --- | --- | --- | --- |
| **pokazatelj rezultata** | **početna vrijednost**  **(komada)** | **ciljna vrijednost 2023.** | **OSTVARENO 1-6/2024** | |
| Broj saniranih prozora zgrade OŠ | 12 | 12 |  | 12 |

1. **PROGRAM 2405: OPREMANJE U OSNOVNIM ŠKOLAMA**
   1. AKTIVNOST K240501: ŠKOLSKI NAMJEŠTAJ I OPREMA

Aktivnost opremanja školskim namještajem i ostalom opremom financira se iz više izvora (vlastitim prihodima najma školske sportske dvorane, donacijama te prihodima Općine Barban. Novim nabavama namještaja i drugih školskih pomagala nastoji se unaprijediti rad škole sudjelovanjem u suvremenim promjenama, poticanjem uvođenja i primjene novih metoda i oblika nastavnoga rada.

* 1. AKTIVNOST K240502: OPREMANJE KNJIŽNICA

Aktivnost opremanja knjižnice obveznom lektirom i ostalim knjižnim fondom financira se nenamjenskim sredstvima osnivača, kao i nadležnog ministarstva.

CILJ USPJEŠNOSTI (mjere iz Provedbenog programa IŽ 2022-2025)

2.1.1. Izgradnja, rekonstrukcija, dogradnja i opremanje osnovnih i srednjih škola, te učeničkih domova – za aktivnosti K240501, K240502, K240510

Ciljevi su ostvareni.

POKAZATELJ USPJEŠNOSTI

|  |  |  |  |  |
| --- | --- | --- | --- | --- |
| **pokazatelj rezultata** | **početna vrijednost (godina)** | **ciljna vrijednost 2024.** | **OSTVARENO 1-6/2024** | |
| Nastavak opremanja učionica novim klupama i stolicama | 1 | 1 |  | **1** |
| Opremanje školskih knjižnica obveznom lektirom i ostalom knjižnom građom | Kontinuirano | Kontinuirano |  | **Kontinuirano** |

1. **PROGRAM 9212: MOZAIK 6**
   1. AKTIVNOST T921201: Provedba projekta MOZAIK 6

Projekt MOZAIK je sufinanciran iz sredstava Europskog socijalnog fonda (projekt IŽ) i IŽ. Obuhvaća osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama u kojima je osnivač Istarska županija. Osiguranje pomoćnika učenicima s teškoćama u razvoju poboljšava njihov odgojno-obrazovni uspjeh, potiče uspješniju socijalizaciju i emocionalno funkcioniranje te donosi napredak u razvoju vještina i sposobnosti u školskoj sredini.

CILJ USPJEŠNOSTI (mjere iz Provedbenog programa IŽ 2022-2025)

2.1.2. Osiguranje i poboljšanje dostupnosti obrazovanja djeci i roditeljima/starateljima

Cilj je ostvaren. Dvoje učenika imalo je pomoćnike u nastavi.

POKAZATELJ USPJEŠNOSTI

|  |  |  |  |  |
| --- | --- | --- | --- | --- |
| **pokazatelj rezultata** | **početna vrijednost (godina)** | **ciljna vrijednost 2024.** | **OSTVARENO 1-6/2024** | |
| Broj pomoćnika za djecu s poteškoćama u razvoju uključene u sustav osnovnoškolskog I srednjoškolskog obrazovanja | 2 | 3 |  | 3 |

**POSEBNI IZVJEŠTAJI**

Posebni izvještaji u godišnjem izvještaju o izvršenju financijskog plana jesu:

* izvještaj o korištenju sredstava fondova Europske unije
* izvještaj o zaduživanju na domaćem i stranom tržištu novca i kapitala
* izvještaj o danim zajmovima i potraživanjima po danim zajmovima
* izvještaj o stanju potraživanja i dospjelim obvezama te o stanju potencijalnih obveza

po osnovi sudskih sporova.

U razdoblju od1.01.-30.06.2024. nije bilo osnova za sastavljanje navedenih posebnih izvještaja, tj. ne postoje sporovi, dani ni primljeni zajmovi, zaduživanje, ni korištenje sredstava EU (kod projekta MOZAIK korisnik EU sredstava je osnivač).

Ravnateljica:

Marina Čalić